Projektas

LIETUVOS RESPUBLIKOS

CIVILINĖS BŪKLĖS AKTŲ REGISTRAVIMO ĮSTATYMO NR. XII-2111 12 STRAIPSNIO PAKEITIMO, VII SKYRIAUS PAVADINIMO PAKEITIMO IR ĮSTATYMO PAPILDYMO 241 STRAIPSNIU

ĮSTATYMAS

2017 m. d. Nr.

Vilnius

1 straipsnis. 12 straipsnio pakeitimas

Pakeisti 12 straipsnio 1 dalį ir ją išdėstyti taip:

„1. Gimimo įraše vaiko vardas, pavardė, Lietuvos Respublikos pilietybė, taip pat vaiko tėvų duomenys įrašomi Lietuvos Respublikos civilinio kodekso 3.139, 3.140, 3.166, 3.167 straipsniuose ir Lietuvos Respublikos pilietybės įstatyme nustatytais pagrindais. Vaiko tautybė įrašoma pagal tėvų tautybę. Jeigu vaiko tėvai yra skirtingų tautybių, vaiko tautybė įrašoma tėvų susitarimu. Tėvams nesusitarus dėl vaiko tautybės, tautybė neįrašoma. Vaiko lytis įrašoma remiantis asmens sveikatos priežiūros įstaigos sudarytu vaiko gimimo pažymėjimu.“

2 straipsnis. Įstatymo VII skyriaus pavadinimo pakeitimas

Pakeisti VII skyriaus pavadinimą ir jį išdėstyti taip:

„VII SKYRIUS

VARDO IR PAVARDĖS PAKEITIMO, LYTINĖS TAPATYBĖS PRIPAŽINIMO REGISTRAVIMAS“.

3 straipsnis. Įstatymo papildymas 241 straipsniu

Papildyti Įstatymą 241 straipsniu:

„241 straipsnis. Lytinės tapatybės pripažinimo registravimas

1. Lytinės tapatybės pripažinimą civilinės metrikacijos įstaiga registruoja remdamasi Lietuvos Respublikos lytinės tapatybės pripažinimo įstatymo 4 straipsnyje nurodyta išvada arba teismo sprendimu ne vėliau kaip kitą darbo dieną po šios išvados patvirtinimo ar teismo sprendimo gavimo dienos.

2. Lytinės tapatybės pripažinimas registruojamas pakeičiant asmens gimimo įraše duomenis apie asmens lytį, vardą ir pavardę bei asmens kodą ir sudarant civilinės būklės akto pakeitimo ar papildymo įrašą.“

4 straipsnis. Įstatymo įsigaliojimas

Šis įstatymas įsigalioja 2018 m. liepos 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas